**Vukodlak**

Ovo je igra skrivenih uloga. Prvo odaberete uloge s kojima želite igrati. Broj karata s kojima igrate uvijek mora biti za tri veći nego što je igrača. Primjerice, ako igrate sa 5 igrača u igri treba biti 8 karata.

Igrači su podijeljeni na seljane i vukodlake. Cilj igre je otkriti tko je među igračima vukodlak i eliminirati ga. Nakon podijele uloga slijedi noćna faza u kojoj, ovisno o ulogama, može doći do promjene. Nakon noćne faze slijedi rasprava od 5 minuta. Tada igrači glasuju o identitetu vukodlaka. Igrač sa najvećim brojem glasova biva eliminira. Ako je eliminirani igrač vukodlak (ili jedan od njih ako se igra sa dva vukodlaka) seljani su pobijedili. Ako eliminirani igrač nije vukodlak, vukodlaci su pobijedili.

ULOGE:

Seljani (3 karte) – uloga seljana je pasivna, sudjeluje u raspravi ali ne radi ništa sa podijeljenim kartama. Ako je seljan eliminiran na kraju, vukodlaci su pobijedili.

Vukodlaci (2 karte) – na početku igre, kada svi igrači žmire vukodlaci se pogledaju i znaju koji su. Ako na kraju igre nijedan vukodlak nije eliminiran, vukodlaci su pobijedili.

Sljedbenik – zna tko su vukodlaci. Ako je sljedbenik eliminiran, Vukodlaci su pobijedili.

Vidjelica – zna ulogu jednog igrača ili dvije nedodijeljene uloge. Vukodlaci su pobijedili ako je eliminirana.

Lopov – mijenja svoju kartu s kartom jednog od igrača. Vukodlaci su pobijedili ako je eliminiran.

Mutikaša – zamijeni karte dvama igračima. Vukodlaci su pobijedili ako je eliminiran.

Pijanac – mijenja svoju kartu s jednom nedodijeljenom kartom iz sredine.

Nesaničar – na kraju noćne faze gleda svoju kartu. Jedini je koji zna je li se njegova uloga promijenila tijekom noćne faze. Vukodlaci su pobijedili ako je eliminiran.

Kožar – još jedna pasivna uloga. Njegov cilj je biti eliminiran. Ako je nesaničar eliminiran, taj pojedinačni igrač je pobijedio.

Lovac – treća pasivna uloga. Ako je lovac eliminiran, eliminiran je i igrač za kojeg lovac glasa.

Masoni (2 karte) – znaju jedan drugog. Ako je mason eliminiran, vukodlaci su pobijedili.

**PRVA PARTIJA**

Preporuka uloga za prvu partiju (u 5 igrača): seljan (3 karte), vukodlak (2 karte), vidjelica, lopov i mutikaša.

Tekst koji čita voditelj (u igri za 5 igrača):

* Svi zatvorite oči.
* Vukodlaci otvorite oči i pogledajte se.
* Vukodlaci zatvorite oči.
* Vidjelica, otvori oči i pogledaj kartu jednog igrača ili dvije karte sa sredine.
* Vidjelica, zatvori oči.
* Lopov, otvori oči. Ako želiš možeš svoju kartu zamijeniti s kartom jednog igrača i pogledati svoju novu kartu.
* Lopov, zatvori oči.
* Mutikaša, otvori oči. Ako želiš, dvama igračima možeš zamijeniti karte.
* Mutikaša, zatvori oči.
* Svi, zatvorenih očiju stavite ruku na svoju kartu i protresite ju.
* Svi, otvorite oči.

Nakon što ste odigrali 2-3 partije izbacite jednog seljana i dodajte novu ulogu. Pa još jednog itd. Šarolikije uloge dovest će do šarolikije partije.

Tekst za dodatne uloge:

SLJEDBENIK

* Sljedbenik, otvori oči. Vukodlaci, podignite palčeve u zrak kako bi sljedbenik znao tko ste.
* Vukodlaci spustite palčeve.
* Sljedbenik, zatvori oči.

MASON

* Masoni, otvorite oči i pogledajte se. Zatvorite oči.

PIJANAC

* Pijanac, otvori oči i zamijeni svoju kartu s jednom iz sredine. ne smiješ pogledati svoju novu kartu.
* Pijanac, zatvori oči.

NESANIČAR

* Nesaničar, otvori oči i pogledaj svoju kartu. Zatvori oči.

Redoslijed po ulogama:

1. Vukodlaci

2. Sljedbenik

3. Masoni

4. Vidjelica

5. Lopov

6. Mutikaša

7. Pijanac

8. Nesaničar